Vypracované úlohy zo všetkých predmetov s menom, priezviskom a triedou môžete doniesť do školy do 8.00 hod.

**2.B pokyny na samoštúdium 8.6. – 12.6.2020**

**MATEMATIKA 2 hod/týždeň**

Téma: Písomné sčítanie a odčítanie v obore do 100

Pripravil som si pre vás dva pracovné listy a jednu hru.

BONUS: tí z vás, ktorí máte prístup na internet si môžu skúsiť zapnúť výborné aktivity od KOZMIXA.

Posielam link: <https://moj.kozmix.sk/obsah/p/pisomne-odcitanie-dvojcifernych-cisel/lpc_sk_mat_058>

**PRVOUKA, 1 hod/týždeň**

**Téma:** Určovanie času

Vypracuj úlohy zo strany 54, 55 a na môj e-mail: marek.zubal43@gmail.com mi pošli stranu 55.

**TELESNÁ VÝCHOVA 2 hod/2 týždne**

**Téma:** Pohybové hry

Každému čo vyhovuje. Jednoducho sa zahrajte von, v lese, na lúke, ... jednoducho spoločne s rodinou, s kamarátmi sa zahrajte alebo sa jednoducho aspoň na hodinku poprechádzajte na vašich obľúbených miestach.

**Pokyny z HUV na obdobie od 08.06.-19.06.2020**

Opakovanie doteraz osvojených piesní, rytmizácia piesní.

**SLOVENSKÝ JAZYK A LITERATÚRA**

**SLJ: Pracovný list**

**1.Zakrúžkuj krátke samohlásky žltou farbičkou, dlhé samohlásky červenou farbičkou, mäkké spoluhlásky zelenou farbičkou, tvrdé spoluhlásky fialovou farbičkou.**

Moja sestra Vierka mala včera svoj sviatok.

**2.Rozdeľte slová na slabiky a napíšte na čiaru za vetou, koľko slov je vo vete.**

Miško čítal peknú knihu. **\_\_\_\_\_**

Po koľajniciach sa pohybuje rýchly vlak. **\_\_\_\_\_**

Chlapci a dievčatá pili džús. **\_\_\_\_\_**

**3.Doplň y/ý alebo i/í.**

Ch\_ža, vaj\_čko, mot\_ka, k\_jak, burg\_ňa, k\_no, mot\_ľ, l\_ž\_ca, g\_tara, ten\_sk\_, č\_tať, ml\_nár, d\_ňa, d\_ktát, h\_bať, Ed\_ta, ch\_r, jask\_ňa, k\_vať, c\_trón.

**4.Zvislou čiarou rozdeľ slová na slabiky.**

učebnica dvere budova záhrada ulica mrkva počítadlo lúpežník

slniečko

**5.Zakrúžkuj vo vetách dvojhlásky.**

Natália a Gabriel píšu kriedou na tabuľu. Fialôčka má príjemnú vôňu. V piatok má Terézia sviatok. Július má rád čítanie, písanie a kreslenie.

**6.Doplň rozlišovacie znamienka.**

pamat, vecer, ceresna, pisat, babatko, stol, devat, stlp, vrba, citanka, maso

**7.Vyhľadaj spoluhlásky a vymaľuj ich rôznymi farbičkami.**

 **E f g ô ľ ť ia ž**

 **ch a  d t í h J ou**

**8.Podčiarkni vo vetách všetky samohlásky.**

Kvety v mojej záhrade pekne rastú.

Sú tam fialôčky, narcisy aj pekné cínie.

**ČÍTANIE: O červenom smreku – str.104, Záružlie – str.105**

**SLOH: V učebnici SLJ v slohovej časti (opačná strana učebnice) si pozrite rozprávanie príbehu podľa série obrázkov –** str. 26, 27

**VYV:** Nakreslite a vymaľujte obrázok na tému **„ Ja a koronavírus“**

Milé deti.

Niektorí vaši spolužiaci pracujú so mnou v škole, ale poniektorí ste ostali doma, preto vás pekne prosím, aby ste nezabúdali pracovať naďalej doma so svojimi rodičmi. Všetky vypracované úlohy mi vaši rodičia prinesú do školy v pondelok ráno (15.6.2020) do 8:00 hod. k bráne školy (pri ŠJ). NEZABUDNÚŤ !!! Ja vám to ohodnotím a uložím ako potvrdenie, že ste sa učili. Keď od vás nedostanem vypracované pracovné listy, budem sklamaná, lebo tým mi preukážete, že sa neučíte a bude vám to veľmi chýbať.

Verím, že ma nesklamete, zatiaľ ste sa držali statočne. Prajem vám veľa zdravia. Vaša pani učiteľka.

**NÁBOŽENSKÁ VÝCHOVA 2.A, 2.B na obdobie 8.6. - 19.6.2020**

**HOSTINA**

**Najväčšou hostinou zmierenia je svätá omša.**

**Pozýva nás na ňu Ježiš a dáva nám sám seba tým, že za nás obetoval svoj život / *Eucharistia* /.**

**Aby sme mohli byť hosťami na hostine, je potrebné oľutovať svoje chyby a zlé skutky a chcieť sa zmeniť.**

Ak správne vyškrtneš v slovách písmeno, ktoré tam nepatrí, dozvieš sa, čo je vstupenkou na Ježišovu hostinu.

**OŠĽUTOVAŤ SVOKJE CHAYBY TA ŠZMENIŤ SLA.**

**DOPRAVNÁ VÝCHOVA 2.A, 2.B na obdobie 8.6. - 19.6.2020**

**POZNÁŠ NÁS ?**

Priraď číslo dopravnej značky k názvu / značky si nakresli do zošita a priraď k nim správny názov z učebnice / :

***Koniec hlavnej cesty, Podchod alebo nadchod, Nemocnica, Priechod pre cyklistov***

   

 **1 2 3 4**